Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 229/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»VIN SANTO DI MONTEPULCIANO«

Referencenummer: PDO-IT-A1515-AM02

Meddelelsesdato: 21.4.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Vin Santo di Montepulciano — mærkning

Der er blevet tilføjet et krav om, at den geografiske betegnelse »Toscana« skal fremgå af etiketten sammen med den beskyttede oprindelsesbetegnelse »Vin Santo di Montepulciano«.

Med ændringen er det muligt at give præcise oplysninger om vinenes geografiske oprindelse.

Ændringen vedrører enhedsdokumentets afsnit 9 og produktspecifikationens artikel 7.

ENHEDSDOKUMENT

1. Produktets betegnelse

Vin Santo di Montepulciano

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vin Santo di Montepulciano

Farve: fra gyldengul til intens ravfarvet

Duft: intens og æterisk aroma kendetegnet ved moden frugt

Smag: fyldig og fløjlsblød med en stærk rund karakter

Minimalt totalt alkoholindhold udtrykt i volumen: 17,00 %, hvoraf mindst 2,00 % potentielt

Minimumsindhold af sukkerfrit ekstrakt: 20,0 g/l.

»Vin Santo di Montepulciano« skal have et minimalt virkeligt alkoholindhold på mindst 12,00 % vol.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) 40 Maksimalt totalt svovldioxidindhold (i mg/l)

Vin Santo di Montepulciano Riserva

Farve: fra gyldengul til ravfarvet med forskellig intensitet afhængig af sukkerkoncentrationen

Duft: intens og æterisk aroma kendetegnet ved moden frugt

Smag: fyldig og fløjlsblød med en stærk rund karakter

Minimalt totalt alkoholindhold udtrykt i volumen: 20,00 %, hvoraf mindst 3,50 % potentielt alkoholindhold

Minimumsindhold af sukkerfrit ekstrakt: 22,0 g/l.

Vin Santo di Montepulciano Riserva skal have et minimalt virkeligt alkoholindhold på mindst 12,00 % vol.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) 40 Maksimalt totalt svovldioxidindhold (i mg/l)

Vin Santo di Montepulciano Occhio di Pernice

Farve: mellem ravgul og topas, med en bred rødlig kant, der bliver brun med alderen, og en tekstur, der afhænger af sukkerindholdet

Duft: intens, kraftig, kompleks aroma af moden frugt og andre noter

Smag: fin og vedvarende med en sød eftersmag

Minimalt totalt alkoholindhold udtrykt i volumen: 21,00 %, hvoraf mindst 4,00 % potentielt alkoholindhold

Minimumsindhold af sukkerfrit ekstrakt: 25,0 g/l.

Vin Santo di Montepulciano Occhio di Pernice skal have et minimalt virkeligt alkoholindhold på mindst 12,00 % vol.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) 40 Maksimalt totalt svovldioxidindhold (i mg/l)

5. Vinfremstillingsmetoder

a) Særlige ønologiske fremgangsmåder

Vin Santo Nobile di Montepulciano

Særlig ønologisk fremgangsmåde

Dette er den traditionelle vinproduktionsmetode:

Druerne skal høstes ved forsigtigt at udvælge dem og anbringe dem et passende sted, for at de kan tørre. Det er tilladt at benytte udluftning til delvis dehydrering.

Fermentering, opbevaring og lange lagringsperioder (mindst 3 år for basisvin) foregår i små træbeholdere (caratelli), der opbevares på et passende sted (vinsantaia), og som normalt er adskilt fra resten af kælderen. De er ofte placeret på loftet for at intensivere de sæsonmæssige temperaturudsving, der påvirker aromaernes udvikling.

b) Maksimale udbytter

Vin Santo di Montepulciano og Vin Santo di Montepulciano Riserva

10 000 kg druer pr. hektar

Vin Santo di Montepulciano og Vin Santo di Montepulciano Riserva

35 hektoliter pr. hektar

Vin Santo di Montepulciano Occhio di Pernice

8 000 kg druer pr. hektar

Vin Santo di Montepulciano Occhio di Pernice

28 hektoliter pr. hektar

6. Afgrænset geografisk område

Drueproduktionsområdet hører under område, der administrativt udgøres af kommunen Montepulciano i provinsen Siena, regionen Toscana. Det omfatter ikke sletten Valdichiana Det omfatter ikke sletten Valdichiana.

7. Primære druesorter

Grechetto B.

Malvasia bianca Lunga B. — Malvoisier

Sangiovese N. — Sangioveto

Trebbiano toscano B. — Procanico

8. Tilknytning til det geografiske område

»Vin Santo di Montepulciano« DOC

Druedyrkning og vinproduktion var oprindeligt et integreret aspekt i Montepulcianos område,

kultur, historie, økonomi og lokale traditioner. Dyrkningsområderne med bedst soleksponering har altid været forbeholdt dyrkning af druer til produktion af Vin Santo for at sikre optimal modning af druerne. Herefter høstes de ved selektiv plukning og gennemgår en lang tørringsperiode.

Selv om Vin Santo er en nichevin uden nogen kommerciel betydning på grund af den producerede mængde og de høje produktionsomkostninger, er det ikke desto mindre et produkt, der kombinerer tradition, kultur, prestige ved vinproduktion og billedet af området Montepulciano.

9. Andre vigtige betingelser (emballering, mærkning, andre krav)

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Der er blevet tilføjet et krav om, at den geografiske betegnelse »Toscana« skal fremgå af etiketten sammen med den beskyttede oprindelsesbetegnelse »Vin Santo di Montepulciano« for at informere forbrugerne om vinenes nøjagtige geografiske oprindelse.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15316.

(1) EUT L 9 af 11.1.2019, s. 2.